Kielenhuollon ja kieliopin tehtävien vastaamisohjeet


Kielenhuollon tehtävään vastaaminen

Tehtävän virkkeiden ensimmäinen sana on merkitty keltaisella taustavärillä. Merkitse vastaukseesi isot alkukirjaimet, yhdyssanat ja tarpeelliset välimerkit. Älä unohda virkkeet päättäviä välimerkkejä. Lisäksi korjaa väärin kirjoitetut sanat, väärin taivutetut verbit, omistusliitevirheet ja virheelliset pronominit. Merkitse tarvittaessa lukusanat kirjaimin. 

Merkitse iso alkukirjain lisäämällä ensimmäisen kirjaimen jälkeen *-merkki, sillä tarkistusohjelma ei erota tavallista ison kirjaimen merkintätapaa pienen merkintätavasta. Esimerkiksi kirjoitusasu suomi on muutettava muotoon s*uomi. Halutessasi voit merkitä alkukirjaimen isoksi normaalilla tavalla erottaaksesi alkukirjaimen merkinnän paremmin: S*uomi. Muutoin noudata kirjoittamisen tavallisia merkintätapoja. 

Kirjoita yhdyssana sen ensimmäisen osan sisältävään soluun ja tyhjennä seuraavat solut, joissa on yhdyssanan jälkiosaan kuuluvat sanat. Kirjoita sanat soluun. Älä käytä leikkaa ja liitä -toimintoa.

Varmista, ettei solun loppuun tule vahingossa välilyöntiä, koska ohjelma tulkitsee sen yhdeksi merkiksi. Välilyönti voi viedä jopa neljä pistettä!


